## **PEST (PGTTJ) ANALÍZIS**

A makro környezet elemzésének egyik legismertebb módszere a PEST- analízis, mely négy dimenzióban vizsgálja a szervezet tágabb környezetét: Politikai (Political); Gazdasági (Economic); Társadalmi (Social); Technológiai (Technological).

|  |  |
| --- | --- |
| **Politika:**   * az Európai Unió és az európai információs társadalom könyvtárszakmai iránymutatása * rektor és kancellár szerepe: a rektorok mellett, a felsőoktatási intézmények élén kancellárok is meghatározó szerepet játszanak, akiknek a hatásköre a könyvtárak irányítására is kiterjed. * informatikai eszközök beszerzésére vonatkozó szabályozások (pl. tilalmak, engedélyek a beszerzésre) * kialakuló könyvtárosi életpályamodell adta lehetőségek * hazai és uniós támogatási rendszer újrafogalmazása (pl. új pályázatok miatt) | **Gazdaság:**   * a gazdasági világválság hatása a közintézményekre: * a felsőoktatási költségvetés évente csökkenést mutat, ami meghatározza a könyvtár büdzséjét is. * a növekvő dokumentumárak és a devizaárfolyam hatást gyakorolnak a szerzeményezésre. * a változó hallgatói ösztöndíjak, szociális támogatások (jegyzettámogatás, lakhatási támogatás) befolyásolják a hallgatói létszámot és a dokumentum- beszerzést. * Európai Uniós pályázati források * a külső támogatók, szponzorok és vállalati együttműködések többletbevételt jelenthetnek a könyvtár számára * egyetemi irányelvek követése: innováció, kutatás és fejlesztés támogatása |
| **Társadalom:**   * a felsőoktatásban az államilag finanszírozott hallgatók létszámának csökkenése, * az intézménynek a változó információs igényekhez és olvasási szokásokhoz való alkalmazkodása, * az esélyegyenlőség és az akadálymentesítés megteremtése, * könyvtáros szervezetek, szakszervezetek, valamint az országos könyvtári stratégia és a Széchenyi István Egyetem stratégiájának hatása, * médiában való megjelenés fontossága: könyvtárak, könyvtárosok társadalomban betöltött helyének, szerepének tisztázása | **Technológia**   * megváltozott technológiai igényekhez alkalmazkodás. (Pl.: e-book és erre vonatkozó kölcsönzési felület és adatbázis platform bevezetésére irányuló tevékenységek), * elektronikus dokumentumok hozzáférési lehetőségének biztosítása és a WIFI korlátlan használata, * közösségi oldalak szerepe: több közösségi oldalon történő megjelenés, szolgáltatásnépszerűsítés, * IT eszközök fejlődése |
| **Jog:**   * hatályos törvények, jogszabályok, rendeletek hatása * határon túli magyarok kultúrájának támogatása törvényekkel, jogszabályokkal | |